Document ID: 32008R0480

A TANÁCS 480/2008/EK RENDELETE
(2008. május 26.)
az Európai Gazdasági Közösség és a Seychelle Köztársaság között létrejött, a Seychelle-szigetek partjainál folytatott halászatról szóló megállapodásban előírt halászati lehetőségek és pénzügyi hozzájárulás 2005. január 18-tól2011. január 17-ig terjedő időtartamra történő megállapításáról szóló jegyzőkönyv módosításáról szóló, levélváltás formájában létrejött megállapodás megkötéséről
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 37. cikkére, összefüggésben a 300. cikk (2) bekezdésével és (3) bekezdésének első albekezdésével,
tekintettel a Bizottság javaslatára,
tekintettel az Európai Parlament véleményére (1),
mivel:
(1)
Az Európai Gazdasági Közösség és a Seychelle Köztársaság között létrejött, a Seychelle-szigetek partjainál folytatott halászatról szóló megállapodásban előírt halászati lehetőségek és pénzügyi hozzájárulás 2005. január 18-tól2011. január 17-ig terjedő időtartamra történő megállapításáról szóló jegyzőkönyvet a 2006. január 23-i 115/2006/EK tanácsi rendelet (2) fogadta el.
(2)
Az Európai Közösség és a Seychelle-szigetek a megállapodás 9. cikkének megfelelően vegyes bizottsági ülést tartottak.
(3)
A vegyes bizottság ülését követően a felek módosították a 2004. szeptember 23-án parafált és a 115/2006/EK tanácsi rendelettel elfogadott halászati partnerségi megállapodásban előírt halászati lehetőségek és pénzügyi hozzájárulás 2005. január 18-tól2011. január 17-ig terjedő időtartamra történő megállapításáról szóló jegyzőkönyvet.
(4)
A Közösségnek érdekében áll a jegyzőkönyv módosításainak jóváhagyása,
ELFOGADTA EZT A RENDELETET:
1. cikk
Az Európai Gazdasági Közösség és a Seychelle Köztársaság között létrejött, a Seychelle-szigetek partjainál folytatott halászatról szóló megállapodásban előírt halászati lehetőségek és pénzügyi hozzájárulás 2005. január 18-tól2011. január 17-ig terjedő időtartamra történő megállapításáról szóló jegyzőkönyv módosításáról szóló, levélváltás formájában létrejött megállapodást a Közösség nevében a Tanács jóváhagyja.
A levélváltás formájában létrejött megállapodás szövegét csatolták e rendelethez (3).
2. cikk
A jegyzőkönyvben megállapított és a 115/2006/EK tanácsi rendeletben meghatározott halászati lehetőségek nem változnak, és így megerősítést nyernek az alábbi elosztási kulcs szerint:
Halászati kategória
Tagállam
Halászati lehetőségek
Kerítőhálós tonhalhalászhajók
Franciaország
17 hajó
Spanyolország
22 hajó
Olaszország
1 hajó
Felszíni hosszú horogsoros halászhajók
Spanyolország
2 hajó
Franciaország
5 hajó
Portugália
5 hajó
Ha e tagállamok engedélykérelmei nem merítik ki a jegyzőkönyvben meghatározott halászati lehetőségeket, a Bizottság figyelembe veheti bármely más tagállam engedélykérelmét is.
3. cikk
Azon tagállamok, amelyek hajói e megállapodás keretében halásznak, a közösségi halászhajók harmadik országok vizein és a nyílt tengeren való fogásainak megfigyeléséről szóló 2847/93/EGK tanácsi rendelet részletes alkalmazási szabályainak megállapításáról szóló, 2001. március 14-i 500/2001/EK bizottsági rendelettel (4) összhangban értesítik a Bizottságot a Seychelle-szigetek halászati övezetében fogott egyes halállományok mennyiségéről.
4. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. május 26-án.

Labels: 18
5
6